**EELNÕU nr 3**

HALLISTE VALLAVOLIKOGU

**OTSUS**

Halliste   25. august 2016 nr

**Haldusterritoriaalse korralduse muutmise üle**

**läbirääkimiste lõpetamine/peatamine ja jätkamine**

Karksi Vallavolikogu võttis 16.02.2016 vastu otsuse nr 164 „Haldusterritoriaalse korralduse muutmise algatamine ja ettepaneku tegemine ühinemisläbirääkimiste alustamiseks”. Otsusega tehti Halliste vallale ettepanek alustada läbirääkimisi haldusterritoriaalse korralduse muutmise üle eesmärgiga moodustada omavalitsuste ühinemise tulemusena uus omavalitsusüksus. Sama ettepanek tehti veel Tarvastu Vallavolikogule, Abja Vallavolikogule ja Mõisaküla Linnavolikogule. Halliste Vallavolikogu nõustus oma 30.03.2016 otsusega nr 14 „Vastus Karksi Vallavolikogu 16. veebruari 2016. a otsusele nr 164 „Haldusterritoriaalse korralduse muutmise algatamine ja ettepaneku tegemine ühinemisläbirääkimiste alustamiseks” Karksi Vallavolikogu esitatud ettepanekuga alustada läbirääkimisi.

Viljandi Vallavolikogu võttis 23.03.2016 vastu otsuse nr 281 „Algatatud haldusterritoriaalse muutmise läbirääkimiste lõpetamine ja haldusterritoriaalse korralduse muutmise algatamine ja ettepaneku tegemine”. Otsusega tehti Halliste vallale ettepanek algatada haldusterritoriaalse korralduse muutmine eesmärgiga moodustada 11 omavalitsuse üksuse põhjal üks kohaliku omavalitsuse üksus. Sama ettepanek tehti veel Abja Vallavolikogule, Karksi Vallavolikogule, Kolga-Jaani Vallavolikogule, Kõo Vallavolikogule, Kõpu Vallavolikogule, Mõisaküla Linnavolikogule, Suure-Jaani Vallavolikogule, Tarvastu Vallavolikogule ja Võhma Linnavolikogule. Halliste Vallavolikogu nõustus oma 30.03.2016 otsusega nr 15 „Vastus Viljandi Vallavolikogu 23. märtsi 2016. a otsusele nr 281 „Algatatud haldusterritoriaalse korralduse muutmise läbirääkimiste lõpetamine ja haldusterritoriaalse korralduse muutmise algatamine ja ettepaneku tegemine” Viljandi Vallavolikogu esitatud ettepanekuga alustada läbirääkimisi.

Arvestades eeltoodut ja võttes aluseks kohaliku omavalitsuse korralduse seaduse § 22 lõike 1 punkti 10 ja Eesti territooriumi haldusjaotuse seaduse § 9 lõiked 2, 3 ja 5

Halliste Vallavolikogu o t s u s t a b:

1. Lõpetada/peatada läbirääkimiste pidamine haldusterritoriaalse korralduse muutmise üle ………………………………… ning jätkata läbirääkimiste pidamist ………………………………… .
2. Edastada otsus menetluses osalevatele volikogudele, Viljandi Maavanemale ja Rahandusministeeriumile.
3. Otsus jõustub teatavakstegemisest.
4. Käesoleva otsusega mittenõustumisel võib esitada vaide Halliste Vallavolikogule aadressil Viljandi mnt 20, 69501 Halliste või kaebuse Tartu Halduskohtule aadressil Kalevi tn 1, 51010 Tartu, 30 päeva jooksul otsusest teadasaamisest alates.

Andres Rõigas

volikogu esimees